Opgave 18. Daglig, frivillig læsning

Stavning er kun er en lille del af danskfaget. De største områder er at læse og skrive. Du har tidligere i dette materiale fået en stor skriveopgave, hvor du arbejdede med dig selv som staver – altså din *stavetype*.

En anden måde, man kan blive en dygtig staver på, er ved at læse. ”HVAD?!?” tænker du måske? Men faktisk siger man, at *et minut brugt på at læse ukendte ord, er et minut brugt på at blive en bedre staver.* Så derfor skal du helst læse en halv time om dagen. Det svarer til 7 x 30 minutters læsning om ugen, altså 3½ time. Når vi kalder det daglig, frivillig læsning, skal frivillig forstås som frit valg med *hvad, hvor og hvornår,* du læser. Du læser altså ikke for at skulle lave boganmeldelser eller svare på opgaver. Du læser blandt andet for at øge din læsehastighed og for at få udvidet din horisont – og som en særlig bonus bliver du også en bedre staver.

Nu skal du lave en læseplan, så du hjælper dig selv til at få læst minimum 3½ time om ugen. Det kræver, at du vælger ordentlige bøger. Tænk på det, som når du vælger film eller computerspil. Bøger er også opdelt i genrer, og du skal læse den genre, som fanger dig. Ellers bliver det en lang og træls halv time hver dag.

Du kan søge inspiration til at vælge bøger på nettet. Du kan for eksempel gå ind på www.fortaellingen.dk, www.bookword.dk eller www.boggnasker.dk, hvor du kan læse anmeldelser og kommunikere med andre læsere. Mange forlag er også begyndt at lave *bogtrailere* til deres nye udgivelser, hvor de med små film reklamerer for deres bøger. Dem kan man se på YouTube og blive inspireret af.

Du behøver ikke kun at læse skønlitteratur, når du har din daglige læsetræning. Du må gerne læse faglitteratur eller læse i magasiner med tekst. Det kan for eksempel være ungdomsblade og sportsblade med interviews.

Du skal også tænke over, hvor du kan lide at læse. Du skal prøve at gøre det behageligt for dig selv. Man må gerne ligge i sengen, eller slænge sig i sofaen under er varmt tæppe. Man må gerne drikke en kop te imens. Måske vil du gerne læse elektronisk? Så skal du oprettes som elektronisk låner på dit lokale bibliotek og låne bøgerne til iPad, tablet eller pc. Du er nødt til at tænke over de her ting, for ellers bliver læsning en sur pligt ligesom at tømme opvaskeren eller gå ud med skraldet.

Måske kræver din ugentlige 3½ times læsning, at du nogle dage læser dobbelt, fordi din fritidsinteresse måske tager meget tid om tirsdagen og torsdagen. Det kan du planlægge dig ud af.

**A. Udfyld dit personlige læseskema. Få det godkendt hos din lærer.**

|  |
| --- |
| **Læseskema** |
| **Hvordan gør du det hyggeligt, når du læser?** *For eksempel ved at læse under dynen, lytte til musik eller have noget at drikke imens.* |  |
| **Hvad læser du?** *Vælg gerne flere* | Skønlitteratur. Hvilke genrer? |
| Faglitteratur: Om hvilke emner? |
| Aviser/blade: Hvilke? |
| På computeren: Hvilke hjemmesider? |
| Undertekster på tv |
| Andet? |
| **Synes du, at du læser nok hver dag?** | **Ja**  |
| **Nej** Hvordan kan din lærer hjælpe dig med at få mere lyst til at læse og til at skabe bedre læsevaner?Hvordan kan dine forældre hjælpe dig med at få mere lyst til at læse og til at skabe bedre læsevaner?Hvordan kan du hjælpe dig selv med at få mere lyst til at læse og til at skabe bedre læsevaner? |
| **Ugeplan:** Er der dage, du skal læse dobbelt, fordi du ikke kan nå det på andre dage? |  |
| **Hvilke tre bøger er de næste, du skal læse?** | 1. |
| 2. |
| 3. |